બોલબાલા ટ્રસ્ટ દ્વારા ગણપતિ સ્થાપના દરમિયાન તા. 16મીને રવિવારે અષ્ટ વિનાયક દર્શન યાત્રાનું આયોજન કરાયું છે. યાત્રાનો પ્રારંભ રવિવારે બપોરે સંતો, મહંતોના હસ્તે સર્વોદય સ્કૂલ, પીડીએમ કોલેજ ખાતેથી થશે.જે શહેરના રાજમાર્ગો પર ફરશે. યાત્રામાં બેન્ડવાજા, ધર્મરથ, ધર્મ ધ્વજ સહિતના સુશોભિત કરેલા ફ્લોટ સાથે 31 વાહનો જોડાશે. યાત્રા દરમિયાન ગણેશ મહોત્સવ મંડળોના દર્શનનો લાભ ભાવિકોને મળશે. 108 કિલોના લાડુનું નિર્માણ કરી ફ્લોટ સ્વરૂપે શહેરમાં ફેરવી તેનું પ્રસાદીરૂપે વિતરણ કરાશે. સાથે જ સાફાધારી યુવાનો બાઇક પર જોડાશે. યાત્રાને સફળ બનાવવા જયેશભાઇ ઉપાધ્યાય, કાર્યકર્તાઓ જહેમત ઉઠાવી રહ્યા છે.